Formația antrenorului român Dan Petrescu, Jeonbuk FC, a fost eliminată din Liga Campionilor Asiei, după ce a pierdut cu 1-0 pe teren propriu în fața conaționalilor de la Ulsan HD, în returul sferturilor de finală.
Unicul gol al partidei a fost înscris în prelungirile primei reprize de Young-woo Seol. În meciul tur, desfăşurat la Jeju în urmă cu o săptămână, scorul fusese egal, 1-1.
De remarcat faptul că Dan Petrescu a primit un cartonaş galben pentru proteste în minutul 54.
Câştigătoare a competiţiei în 2012 şi 2020, Ulsan HD va juca în semifinale cu Shandong Taishan (China) sau Yokohama F Marinos (Japonia). În meciul tur, de la Jinan, niponii au câştigat cu 2-1.